На основу члана 3. Одлуке о прибављању,коришћењу, управљању и располагању стварима у својини општине Голубац (''Сл. гласник општине Голубац '' , бр.10/2014), члана 19. Уредбе о условима прибављања и отуђења непокретности непосредном погодбо,даваља у закуп ствари у јавној својини и поступцима јавног надметања и прикупљања писмених понуда (''Сл. гласник РС'', бр.24/12, 48/15;99/15 ;42/17 и 94/17), на основу члана 40. Статута општине Голубац (''Сл. Гласник општине Голубац'' бр.7/08,6/11,6/14 и 14/16), Скупштина општине Голубац на својој седници одржаној дана 23.11.2017. године, расписује

**ОГЛАС**

 **ЗА ОТУЂЕЊЕ НЕПОКРЕТНОСТИ У**

**ЈАВНОЈ СВОЈИНИ ОПШТИНЕ ГОЛУБАЦ ЈАВНИМ НАДМЕТАЊЕМ**

1. Предмет отуђења је непокретност у јавној својини Општине Голубац, и то :
* К.п. бр. 1393,потес Село, остало грађевинско земљиште у државној својини, укупне површине 1910м2, и објекат на кп. бр.1393, бруто површине 302м2 , спратност ПО+П+1, све уписано у Лист непокретности бр.4654 за К.О. Винци.
1. Подаци из планске документације о грађевинском земљишту и објектима који се на њему могу градити дефинисани су Планом детаљне регулације туристичке зоне ''Винци-Усије'' (''Сл. Галсник РС'', бр.11/2015), при чему су основни урабнистичку услови:
* Обавезна израда урбанистичког пројекта;
* Претежна намена: комерцијална делатност;
* Пратећа и допунска намена: туристичко-смештајни капацитети,објекти јавне намене, објекти за јавно корићење, спорт и рекреација,зеленило, као и објекти пратеће и саобраћајне и комуналне инфраструктуре у функцији основне намене;
* Намене које нису дозвољене: производња и обрада сировина,складишта,робни и дистрибутивни транспорт,садржаји који генеришу велико саобраћајно оптерећење,изазивају велику буку и слично, становање;
* Типологија објекта: слободностојећи
* Положај објекта у односу на границе парцеле: мин. 4 м
* Положај објекта у односу на суседне парцеле (на истој или суседној парцели): минимално ½ висине вишег објекта
* Минимални проценат незасртих,зелених површина на парцели: 20%
* Највећи дозвољени индекс заузетости: 50%
* Спратност: постојећа
* Паркирање возила: на сопственој парцели: 1ПМ на 100м2  бруто површине пословног простора или 1ПМ за једну пословну јединицу уколико је мања од 100 м2  бруто површине; 1ПМ на 60% од броја апартманских/смештајних јединица
1. Објекат ближе описан у тачки 1. Овог Огласа налази се под претходном заштитом споменика културе.

 **4.**  Непокретност се отуђује у виђеном стању,уз обавезу учесника у поступку јавног недметања да се пре подношења пријаве по овом Огласу на лицу места упозна са фактичним стањем предметне непокретности и без права подношења накнадног приговора о истома након закључења уговора о отуђењу непокретности, као и без обавезе Општине Голубац да изведе било какве радове на реконструкцији објекта или опремању и уређењу земљишта.

 **5.** Почетни износ за отуђење непокретности у јавној својини општине Голубац је 3.000.000,00 динара.

 **6.** ОБАВЕЗЕ КУПЦА

* Да у року од 12 месеци од дана потписивања уговора о отуђењу непокретности, постојећи објекта реновора, или да исти сруши и направи нови објекат, и започне обављање делатности у складу са наменом прописаном Планом детаљне регулације туристичке зоне ''Винци-Усије'' (''Сл. Галсник РС'', бр.11/2015), и запосли најмање 5 радника.

У случају да купац не испуни своју обавезу из претходног става,уговор се сматра раскинутим, без права купца да потражује исплаћену купопродајну цену, са правом продавца да се упише као власник непокретности у надлежни катастар непокретности

 **7.** ОПШТИ УСЛОВИ,НАЧИН И РОК ПОДНОШЕЊА ПРИЈАВА

Јавно надметање ће се одржати уколико је пристигла једна пријава квалификованог учесника.

Право учешћа на јавном надметању имају сва домаћа и страна правна и физичка лица.

Учесник јавног надметања је у обавези да уз пријаву приложи гарантни износ у висини од 20% од почетног износа за непокретност која се отуђује из јавне својине Општине Голубац, уплатом на рачун бр. 840-745151843-03, са позивом на бој 75-040.

Пријаве за учешће на јавном надметању достављају се Општинској управи Голубац,улица Цара Лазара 15, у затвореној коверти са назнаком ''НЕ ОТВАРАЈ-КОМИСИЈА ЗА СПРОВОЂЕЊЕ ПОСТУПКА ОТУЂЕЊА НЕПОКРЕТНОСТИ У ЈАВНОЈ СВОЈИНИ ОПШТИНЕ ГОЛУБАЦ ЈАВНИМ НАДМЕТАЊЕМ'' , у року од 30 дана од дана објављивања огласа. (последњи дана за пријаву за учешће на јавном надметању и уплату гарантног износа је 19.02.2018. године).

Пријава за учешће на јавном надметању физичког лица обавезно садржи:

1. име и презиме;

2. адресу,јединствени матични број грађана и потпис;

3. потписану изјаву о прихватању свих услова из огласа;

4. доказ о уплаћеном гарантном износу;

5. број рачуна за враћање гарантног износа.

Пријава правног лица за учешће на јавном надметању обавезно задржи:

1.назив правног лица,матични број и ПИБ

2.име и презиме директора/лица овлашћеног за заступање и његов потпис

3.извод из АПР-а односно другог одговарајућег регистра

4. оверено пуномоћје којим се представник правног лица овлашћује да учествује у надметању у име правног лица

5.потписану изјаву о прихватању свих услова из јавног огласа

6. доказ о уплаћеном гарантном износу

7.број рачуна за враћање гарантног износа.

Уз пријаву учесник јавног надметања даје изјаву:

* да прухвата услове из огласа,
* да је упознат са :
1. фактичким стањем непокретности
2. Планом детаљне регулације туристичке зоне ''Винци-Усије'' (''Сл. Галсник РС'', бр.11/2015),

Подносилац неблаговремене и неуредне пријаве не може стећи статус учесника у јавном надметању.Квалификованим учесником сматра се оно лице (физичко или правно) које је поднело пријаву у складу са елементима које пријава треба да садржи и које су наведени у овом Огласу.

**8.** Учесник јавног надметања који понуди највећу цену стиче статус купца предметне непокретности.

Учеснику јавног надметања коме се предметна непокретност отуђује ,гарантни износ се зарачунава у цену , док се осталим учесницима, по завршетку поступка надметања гарантни износ враћа без права на камату, у року од 15 дана од дана одржавања јавног надметања.

Уплаћени гарантни износ се не враћа ако:

* Уплатилац не узме учешће на јавном надметању, а не обавсти Комисију писаним путем, да неће учествовати у надметању, најмање 24 ста пре заказаног почетка јавног надметања.
* Ако је уплатилац учесник који понуди највећу цену на јавном надметању, а не приступи потписивању Уговора о отуђењу непокретности у јавној својини Општине Голубац у року од 10 (десет) дана по коначности решења о отуђењу непокретности у јавној својини Општине Голубац .

 **9.** Јавно надметање одржаће се дана 20.02.2018. године са почетком у 12,00 часова, у Скупштинској сали СО Голубац, улица Цара Лазара 15.

 **10.** Коначно решење о отуђењу непокретности у јавној својини Општине Голубац доставиће се учесницима надметања у року од 8 (осам) дана од доношења истог.

 **11.** По коначности решења о отуђењу непокретности у јавној својини Општине Голубац, у року од 10 (десет) дана купац је дужан да закључи уговор о отуђењу непокретности у јавној својини Општине Голубац

 **12.** Све ближе информације у вези предметног грађевинског земљишта могу се добити у Општинској управи Голубац,ул. Цара Лазара 15, у канцеларији бр.3, или на телефон 012/678-178 или питем e-mail office@golubac.org.rs, сваког радног дана у времену од 08-14 часова.

 Број: 463-65/2017